laion/Wikipedia-Exotic huggingface dataset:
טאינארה

"טאינארה" דה סוזה דה סילבה (בפורטוגזית: Tainara de Souza da Silva; נולדה ב-21 באפריל 1999) היא כדורגלנית ברזילאית, המשחקת בעמדת הבלמת בבאיירן מינכן מהבונדסליגה לנשים ובנבחרת ברזיל. ב-2016 הצטרפה טאינארה לסאו פרנסיסקו(פור') ובכך החלה את קריירת כדורגל הבוגרים. טאינארה ביססה את קריירת כדורגל הבוגרים שלה ב-2017, כשהצטרפה למועדון ויטוריה(אנ') מליגת העל הברזילאית לנשים(אנ'). את העונה סיימה הקבוצה במקום ה-16 מה שהוביל לירידתה לליגה השניה(אנ'). בעונה שלאחר מכן סיימה הקבוצה במקום השני בבית ב' בסיבוב המוקדמות, ובכך העפילה לסיבוב הגמר. לצמד משחקי הגמר העפילה הקבוצה לאחר שהדיחה את אינטרנסיונאל פורטו אלגרה(אנ') בחצי הגמר. בגמר הפסידה טאינארה יחד עם קבוצתה למינאס ברזיליה(גר'). כיוון שסיימה במקום השני בדירוג הכללי, העפילה הקבוצה חזרה לליגה הראשונה. ב-2020 הצטרפה טאינארה ליריבת ויטוריה, סנטוס, איתם הגיעה למקום השני בסיבוב הגמר בליגה הברזילאית. בעונה הבאה הצטרפה הבלמת למועדון פלמייראס(אנ') מליגת העל הברזילאית. יחד עם הקבוצה הגיעה טאינארה לגמר הליגה הברזילאית, בו הפסידה 4:1 לקוריניתיאנס(אנ') בסיכום שני המשחקים. בינואר 2022 הצטרפה טאינארה למועדון בורדו(אנ') מליגת העל הצרפתית, במדיו שיחקה ב-10 משחקי ליגה. את הופעת הבכורה שלה בקבוצה ערכה ב-22 בינואר 2022, בניצחון 3:1 על קבוצת הנשים של סטאד ריימס. לקראת עונת 2022/23 חתמה טאינארה במועדון באיירן מינכן מהבונדסליגה לנשים. את הופעת הבכורה שלה ערכה ב-16 בספטמבר 2022, בתיקו 0:0 נגד איינטרכט פרנקפורט. את שער הבכורה שלה בבונדסליגה כבשה ב-1 באוקטובר 2022, בניצחון 4:0 על קלן(אנ'). טאינארה שיחקה במדי נבחרות ברזיל בגילאי 17(אנ') ו-20(אנ'). היא שותפה בשלושה משחקים בשלב הבתים של גביע העולם לנשים עד גיל 20, שהתקיים בצרפת באוגוסט 2018. טאינארה ערכה את הופעת הבכורה שלה במדי נבחרת ברזיל ב-18 בפברואר 2021, בניצחון 4:1 על נבחרת ארגנטינה במסגרת גביע SheBelieves. ביוני 2022 זכתה יחד עם נבחרת ברזיל בקופה אמריקה. ויטוריה הליגה הברזילאית השנייה(אנ'); מקום שני: 2018 סנטוס אליפות סאו פאולו(אנ'): 2020 פלמייראס אליפות סאו פאולו: 2021 ליגת העל הברזילאית(אנ'); מקום שני: 2021 נבחרת ברזיל טורניר 4 המדינות(אנ'): 2021 קופה אמריקה: 2022 מדיה וקבצים בנושא טאינארה בוויקישיתוף טאינארה, ברשת החברתית אינסטגרם טאינארה, באתר Soccerdonna (בגרמנית) טאינארה, באתר Soccerway טאינארה, באתר WorldFootball.net טאינארה, באתר FootballDatabase.eu
יחסי המלדיביים–מקסיקו

יחסי המלדיביים–מקסיקו הם יחסי החוץ בין המלדיביים למקסיקו. שתי המדינות כוננו יחסים דיפלומטיים ב-15 בנובמבר 1975. הקשרים התפתחו בעיקר במסגרת פורומים רב-צדדיים. בנובמבר 2010 שלחה ממשלת האיים המלדיביים משלחת בת 28 חברים להשתתף בוועידת שינויי האקלים של האו"ם 2010 בקנקון. המלדיביים מיוצגת במקסיקו באמצעות הנציגות הקבועה שלה לאומות המאוחדות בניו יורק, ארצות הברית. מקסיקו מיוצגת במלדיביים באמצעות שגרירותה בניו דלהי. מדיה וקבצים בנושא יחסי המלדיביים–מקסיקו בוויקישיתוף כינון יחסים דיפלומטיים באתר משרד החוץ המקסיקני שגרירות מקסיקו בהודו ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
צוואת קהת

צוואת קהת הוא טקסט שנמצא בין מגילות ים המלח. כתב יד תוארך פליאוגרפית לבין 10 ל- 125 לפנה"ס. הצוואה נכתבה על מיטת הדווי של קהת, כפרידה בהמשך לדברי לוי. קהת היה בנו השני של לוי, וחי עד גיל 133. הוא היה אבי בני קהת שמונו לשאת את ארון הברית במהלך מסעם של בני ישראל במדבר. צוואת קהת מופנית לבנו עמרם בנוגע לקדושת הכתבים וההלכות שהועברו מאבותיו. על הירושה של הספרים והחוקים שניתנו מאלוהים, שהועברו מדור לדור מנח לשם, אברהם ליצחק, יצחק ליעקב, יעקב ללוי ואחר כך לקהת. ההשפעה העיקרית של צוואת קהת היא שזהו תיעוד טקסטואלי נוסף שחושף מידע על הכוהנים, במיוחד לוי, קהת ועמרם. התורות המודגשות ביותר בצוואה זו היא החשיבות של שימור כתבים אלו באמצעות הכהונה, וכן הימנעות מהתערבות עם גורמים חיצוניים. צילומי מגילת צוואת קהת באתר מגילות ים המלח של רשות העתיקות רות ציפורי, פירוש לשוני ומילוני של צוואת קהת וחיזיון עמרם בקומראן, עבודה מחקרית, 2019. צוואת קהת בן לוי באתר גדר פרץ Ken M. Penner, Testament of Qahat, T&T Clark Encyclopedia of Second Temple Judaism, 2019-01-01 ערך זה הוא קצרמר בנושא היסטוריה ובנושא יהדות. אתם מוזמנים לתרום לוויקיפדיה ולהרחיב אותו.
לולואה

לולואה (באנגלית: Lolua) הוא כפר המשמש כבירתו של אטול ננומאה בצפון־מערב טובאלו. נכון לשנת 2010, הכפר מונה 215 תושבים. הכפר ממוקם כ־465 קילומטרים צפונית־מערבית לבירת המדינה, פונאפוטי. Lolua Village. auf Citipedia.info, 19 November 2010 retrieved 28 July 2014. ערך זה הוא קצרמר בנושא יישובים באוקיאניה. אתם מוזמנים לתרום לוויקיפדיה ולהרחיב אותו.
דגל סלובניה

דגל סלובניה (בסלובנית: Zastava Slovenije) הוא דגלה הלאומי של סלובניה. עיצובו טריקולור המורכב משלושה פסים אופקיים בצבעי הלאומיות הכלל-סלאבית: לבן, כחול ואדום, כשסמל סלובניה ממוקם בקנטון (הפינה השמאלית העליונה), על רקע הפסים הלבנים והכחולים. לסמל צורת מגן, והוא מורכב מציור של שלוש פסגות הרים לבנים על רקע כחול, שמתחתיהן שני קווים גליים כחולים. מעל לפסגות ממוקמים שלושה כוכבים משושים בצבע זהב, המסודרים בצורת משולש. הפסגות מייצגות את הר טריגלב, הפסגה הגבוהה בסלובניה, הקווים הכחולים מייצגים את הים האדריאטי ונהרות מקומיים, והכוכבים לקוחים מסמל רוזני סלג'ה, שושלת אצילים סלובנית חזקה בחלק המאוחר של המאה ה-14, ובתחילת המאה ה-15. צבעי הדגל הם פאן-סלביים, אך שימשו כבר בסמלים מוקדמים יותר של סלובניה, ונחשבו לצבעיה הלאומיים גם לפני שהשתמשו בהם בדגל. הדגל בעיצובו הבסיסי הנוכחי עוצב בשנת 1848, במהלך מאורעות אביב העמים באירופה, כחלק מהמאבק של העמים הסלאבים באימפריה האוסטרו-הונגרית. עיצוב הדגל הושפע מדגל רוסיה. הדגל המשיך להיות מזוהה עם סלובניה במהלך התקופה שסלובניה היוותה חלק מיוגוסלביה. בשנת 1945 הוצב כוכב אדום על הדגל ששימש את הרפובליקה הסוציאליסטית של סלובניה. לאחר שסלובניה זכתה לעצמאות מיוגוסלביה, הכוכב הוסר והסמל החדש הוסף במקומו. הדגל אומץ באופן רשמי ב-27 ביוני 1991. ב-2005 החלה ממשלת סלובניה במערכה שתכליתה לשנות או להחליף לגמרי את הדגל, כדי להגביר את ההכרה הבינלאומית בסלובניה, ובמיוחד כדי להבדילה מסלובקיה והדגל שלה. סמל סלובניה המנון סלובניה מדיה וקבצים בנושא דגל סלובניה בוויקישיתוף הצעות לדגל חדש לסלובניה סלובניה, באתר דגלי העולם (באנגלית) דגל סלובניה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא סלובניה. אתם מוזמנים לתרום לוויקיפדיה ולהרחיב אותו.
תעודת סטודנט

תעודת סטודנט או כרטיס סטודנט הוא כרטיס זיהוי המעיד על היות אדם סטודנט במוסד אקדמאי מסוים. לכרטיס יש את הפונקציה של זיהוי הסטודנט ובנוסף קיימות לו פונקציות שונות המשתנות בין האוניברסיטאות השונות כגון: גישה למבנים – כמו כיתות, ספרייה, מעונות וכו'. גישה לציוד כמו מחשבים. בנוסף, כרטיסי סטודנט מטעם אגודות סטודנטים משמשים כאמצעי זיכוי להטבות שונות. מדיה וקבצים בנושא תעודת סטודנט בוויקישיתוף כרטיס סטודנט, באתר studentsadmin.huji.ac.il
אליפות ברזיל בכדורגל 2020

אליפות ברזיל בכדורגל 2020 הייתה הפעם ה-64 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. בגלל מגפת הקורונה המשחקים החלו ב-8 באוגוסט 2020 והסתיימו ב-25 בפברואר 2021. בגלל מגבלות שקשורות לשמירת על בריאות הציבור חלק מהמשחקים הועברו לאצטדיונים אחרים בהם היה ניתן להכניס קהל או נערכו ללא קהל כלל. בתחרות השתתפו 20 קבוצות של ליגת העל הברזילאית. במקום הקבוצות שירדו בסיום עונת 2019 לליגה הבכירה עלו רד בול ברגנטינו, רסיפה, אתלטיקו גויאניינסה וקוריטיבה. המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו. בסוף העונה ארבע קבוצות ירדו לליגת משנה. פלמיירס זכתה באליפות. זו הייתה הזכייה השביעית בתולדות המועדון. בסיום העונה לליגת משנה ירדו בוטפוגו, ואסקו דה גאמה, גויאס וקוריטיבה. במקום הקבוצות שירדו לליגה הבכירה עלו שאפקואנסה, אמריקה, ז'ובנטודה וקויאבה. קלאודיניו (רד בול ברגנטינו) ולוצ'יאנו (סאו פאולו) שכבשו 18 שערים זכה בתואר מלך השערים. קלאודיניו, שחקנה של רד בול ברגנטינו זכה בפרס "כדור הזהב" לכדורגלן העונה (עונה שנייה ברציפות). קלאודיניו, שחקנה של רד בול ברגנטינו זכה בפרס כדורגלן העונה של קונפדרציית הכדורגל הברזילאית (עונה שנייה ברציפות). נתונים מאתר rsssf נתונים מאתר קונפדרציית הכדורגל הברזילאית
בלאק ג'ק (סוס)

בלאק ג'ק (באנגלית: Black Jack) היה סוס מעורב (בין גזע מורגן (אנ') לגזע סוס הקווטר), אשר שירת במחלקת הרוכבים והסוסים של גדוד החי"ר השלישי של ארצות הברית (המשמר הישן). הוא נקרא לכבודו של גנרל הצבאות ג'ון פרשינג, הוא שימש כסוס ללא רוכב (אנ') ביותר מ-1,000 הלוויות מלאות של הכוחות המזוינים (AFFHF), שרובם היו בבית הקברות הלאומי ארלינגטון. עם מגפיים הפוכים בארכוף, הוא היה סמל של מנהיג שנפל. בלאק ג'ק נולד ב-19 בינואר 1947, והגיע לפורט מאייר מתחנת הרכבת הפרשים בפורט רינו, אוקלהומה, ב-22 בנובמבר 1952. בלאק ג'ק היה האחרון מבין הסוסים שמותגו במותג האמריקאי של הצבא (בכתף שמאל) ובמספר הסידורי של הצבא שלו 2V56 (בצד שמאל של צווארו). בלאק ג'ק שירת קריירה צבאית ארוכה ומכובדת. בין היתר, השתתף בארבע הלוויות ממלכתיות: נשיאי ארצות הברית: ג'ון פ. קנדי (1963) הרברט הובר (1964) לינדון ב. ג'ונסון (1973) גנרל חמישה כוכבים: דאגלס מקארתור (1964) בלק ג'ק מת לאחר קריירה צבאית של 29 שנים, ב-6 בפברואר 1976. גופתו נשרפה, ושרידיו הובאו למנוחות בחלקה בפורט מאייר, וירג'יניה, בשדה סאמרול; מקום המנוחה האחרון שלו נמצא 200 רגל (60 מ) מצפון-מזרח לדגל בפינה הדרומית-מזרחית של מגרש המצעדים. הוא אחד מארבעת הסוסים בהיסטוריה של ארצות הברית שנקברו בהלוויה צבאית, האחרים הם צ'יף, סמלת רקלס וקומנצ'י. "The Old Guard - 1/3 Battalion HHC Caisson Platoon". Army.mil. אורכב מ-המקור ב-2010-02-28. נבדק ב-2010-04-28. Elsen, William A. (25 בינואר 1973). "Ceremonial Group Had Busy 5 Weeks". The Washington Post. p. D3. {{cite news}}: (עזרה)
קרינגטון

האם התכוונתם ל... דורה קרינגטון – ציירת ואמנית דקורטיבית אנגלית לאונורה קרינגטון – אמנית סוריאליסטית אנגלייה-מקסיקנית קאדין קרינגטון – כדורסלן טרינידדי-אמריקאי דמויות בסדרה שושלת: אדם קרינגטון בלייק קרינגטון סאמי ג'ו קרינגטון סטיבן קרינגטון פאלון קרינגטון קריסטל קרינגטון
פנתר (רכב)

פנתר הוא רכב שטח ממוגן שנבנה בחטיבה הטכנולוגית של צבא היבשה של צה"ל על בסיס משאיות אושקוש. הכלי נמצא בשימוש צה"ל ונועד להחליף את הזאב. הפנתר שוקל כעשרה טונות ומגיע למהירות של עד 70 קמ"ש מטעמי בטיחות. הוא יועד להיות יציב בשטח ושבעזרתו יהיה ניתן להוביל לוחמים ולפנות פצועים במהרה. בפנתר יש מקומות ישיבה המסוגלים להכיל עד 14 אנשים, ובניגוד לזאב, הפנתר תוכנן כך שיהיה מסוגל לשאת במשקל של מספר טונות ואף יותר מכך וללא שחיקה. במהלך מבצע צוק איתן נצפה רכב פיקוד ממוגן בכינוסי כוחות צה"ל מחוץ לרצועה שהופעל על ידי איחוד הצלה, הכלי ככל הנראה הוא אב טיפוס של הפנתר שהושאל ממנת"ק. בתחילת 2017 צה"ל החל להחליף את צי משאיות הריאו שלו במשאיות FMTV (אנ') של אושקוש. וכך הוחלט שכדי להוריד את עלויות התחזוקה הפנתר ייבנה על בסיס משאיות אושקוש. בתחילת 2019 נחשף הפנתר, שנועד להחליף את הזאב. ב-2021 נמסר הפנתר ליחידות המבצעיות, ומאז משתמש צה"ל בפנתר בכניסה לשטחי A, ו-B ולכפרים ביהודה ושומרון. בתחילת 2023 שופר הפנתר ונוספו לו יכולות הגנתיות נוספות, ויוצר רכב ממוגן חדש קטן יותר, טיגריס. ביוני 2023 נפגע רכב פנתר ממטען שהתפוצץ תחתיו במהלך פעילות מבצעית במחנה הפליטים ג'נין, וכתוצאה מכך הוא הושבת לחלוטין והיה צורך לחלצו תחת אש כבדה. במבצע החילוץ נפצעו שבעה לוחמים וחמישה כלי רכב נוספים נפגעו ממטענים. בעקבות זאת עתיד צה"ל להוסיף מיגון לפנתרים ולכלי רכב נוספים שבשימוש בשטח A. ב-1 ביולי 2024 נפגע פנתר ממטען במחנה הפליטים נור א-שמס בטולכרם ונהגו נהרג. מדיה וקבצים בנושא פנתר בוויקישיתוף יואב זיתון, מיגון נשלף, מצלמות היקפיות ומושבים נוחים: הפנתר החדש של צה"ל, באתר ynet, 3 במרץ 2019 ליאור נוישטיין, לקחנו את ה"פנתר" החדש לנסיעת מבחן אחרונה, באתר צה"ל, 4 באפריל 2019 משוריין "12 טון" - ה - MRAP הישראלי? יובל אזולאי, ‏משאיות ה"ריו" משתחררות מצה"ל: משהב"ט ירכוש 200 מארה"ב, באתר גלובס, 11 בינואר 2017 המשאיות החדשות והאמבולנסים המבצעיים שישפרו את הכשירות של צה"ל, באתר צה"ל, 23 בדצמבר 2018 צה"ל מחליף את ה"זאב" ברכב חדש, באתר iHLS, ‏4 בינואר 2020 טקס גזירת סרט וחשיפת ליין הפנתר, בעמוד הפייסבוק של אגף הטכנולוגיה והלוגיסטיקה, 8 בינואר 2020 פנתר, לא מה שחשבתם, בעמוד הפייסבוק של החטיבה הטכנולוגית ליבשה, 9 בפברואר 2021 מיה צדוק, אחרי 19 שנות זאב - הטיגריס נכנס לזירה, באתר צה"ל, 19 בפברואר 2023 תיעוד ממצלמת גו-פרו מהפעילות המבצעית בג'נין, באתר צה"ל, 19 ביוני 2023 כתבי ynet, פועלים תחת אש לחילוץ רכב שנפגע ממטען. לראשונה זה שנים: מסוק הפציץ ביו"ש, באתר ynet, 19 ביוני 2023 יואב זיתון, אלישע בן קימון, איתן גליקמן, הותר לפרסום: רס"ל במיל' יהודה גטו נהרג מפיצוץ מטען ליד טול כרם, באתר ynet, 1 ביולי 2024
מיקרובליידינג

מיקרובליידינג (באנגלית: Microblading - להב זעיר) היא טכניקת קעקוע קוסמטי וצורת איפור קבוע שבה נעשה שימוש ידני בכלי העשוי מכמה מחטים זעירות כדי להוסיף פיגמנט חצי קבוע לעור. בשונה מקעקוע גבות סטנדרטי שנעשה במכונה, במיקרובליידינג כל שערה בגבה נוצרת ביד באמצעות להב היוצר חתכים עדינים בעור. מיקרובליידינג משמש בדרך כלל לשפר או לעצב מחדש את מראה הגבות מבחינת צורה וצבע. בתהליך מוכנס פיגמנט לחלקו העליון של הדרמיס כך שהוא דוהה מהר יותר מאשר טכניקות קעקוע מסורתיות, בהן הפיגמנט מוכנס עמוק יותר לתוך העור. אף על פי שהטכניקה של הכנסת פיגמנט לאחר חיתוך עדין של העור קיימת אלפי שנים, השימוש בטכניקה לאזור הגבות הופיע באסיה במהלך 25 השנים האחרונות והחלה לצבור פופולריות לאחר 2015 באירופה ובארצות הברית. טיפול מיקרובליידינג נראה היטב לעין לתקופה של מספר חודשים עד שנה ובהתאם למספר גורמים משתנים בין מטופל למטופל, כגון: גיל המטופל, סוג העור ואחוז רקמת השומן בעור. על מנת להאריך את שהות התוצאות הרצויות, יש צורך בטיפולי השלמה חוזרים ונשנים. הליך טיפול המיקרובליידינג נעשה בדרך כלל במסגרת קליניקה קוסמטית, או מרכז רפואי עבור מטופלים עם בעיה קלינית. בשלב ראשון נערך ייעוץ לגבי צורת הגבות וגוון הפיגמנט המבוקש. לאחר מכן נעשית מדידה ושרטוט של הגבות באמצעות עיפרון סימון כדי לוודא שהצורה סימטרית ובמיקום הנכון. לפני תחילת ההליך עצמו מנקים את האזור ומורחים קרם מאלחש. באמצעות כלי המיקרובליידינג יוצרים חתכים זעירים בעור שלתוכם נספג הפיגמנט כדי לייצר משיכות דמויות שיער גבה. ההליך כולו נמשך בין שעתיים לשלוש. בתום ההליך, הגבות עשויות להיראות כהות מהרצוי. האזור יראה מעט אדום ונפוח, במשך מספר ימים. באופן כללי, הוראות הבטיחות עבור מיקרובליידינג דומות לאלה של כל טכניקת קעקוע אחרת. הסיבוכים הנפוצים ביותר והגורמים לחוסר שביעות רצון של הלקוח שנפוצים בכל צורה של קעקוע הם יישום שגוי של הפיגמנט, נדידת פיגמנט, שינוי צבע, ובמקרים מסוימים, היפרפיגמנטציה לא מכוונת. סיבוכים חמורים אינם שכיחים. כמו בכל צורות הקעקוע, הסיכונים הקשורים למיקרובליידינג כוללים העברת מחלות זיהומיות דרך בדם (כגון HIV, הפטיטיס C, ‏Staphylococcus aureus, הרפס סימפלקס), כמו גם תגובות קצרות טווח או ארוכות טווח למרכיבי פיגמנט. סיכון נוסף הוא יצירת גרנולומה כתוצאה מהחדרת הפיגמנט – חומר זר –לעור. אוכלוסייה בסיכון לביצוע טיפול מיקרובליידינג: מטופלים באקנה וצורכים תרופת איזוטרטינואין, בעלי מערכת חיסון חלשה, חולי סרטן בהליך טיפול, נשים בהיריון, נשים מניקות. מדיה וקבצים בנושא מיקרובליידינג בוויקישיתוף "What is microblading? Everything to know about this eyebrow trend". TODAY.com (באנגלית אמריקאית). 2018-05-18. נבדק ב-2018-09-21. "Microblading Healing Process: What to Expect After the Procedure". Healthline (באנגלית). 2020-06-10. נבדק ב-2022-05-13. Zhitny V P, Iftekhar N., Ancient Roots of Microblading-A Permanent Makeup Art., J Skin Stem Cell. 2019;6(3):e101833 Manjot Kaur Marwah, Amit S. Kerure, and Gurjot S. Marwah, Microblading and the Science Behind it, Indian Dermatol Online J. 2021 Jan-Feb; 12(1): 6–11. Alberto Goldman, Uwe Wollina, Severe unexpected adverse effects after permanent eye makeup and their management by Q-switched Nd:YAG laser, Clinical Interventions in Aging 9, 2014, עמ' 1305–1309 doi: 10.2147/CIA.S67167 Keri Wiginton, Microblading Health Risks, WebMD (באנגלית)
אברופייסקי

אברופייסקי (ברוסית: Европейский) הוא מרכז קניות הממוקם על כיכר תחנת הרכבת קייבסקי ברובע דורוגומילובו במוסקבה. עם 140 אלף מבקרים ביום, אברופייסקי הוא מרכז הקניות המבוקר ביותר ברוסיה, והשני הכי מבוקר בעולם אחרי קניון דובאי באמירויות הערביות. לאברופייסקי צורת משולש עם פינה משופעת. לבניין 7 מפלסים על קרקעיים ו-2 תת-קרקעיים, 9 קבוצות כניסה וכניסה נפרדת מתחנת קייבסקאיה. החניונים הראשיים יכולים להכיל 1200 מכוניות והם ממוקמים בקומות 5 ו-6. הארגון הפנימי של מרכז הקניות בנוי סביב 5 אטריומים: הראשי, שנקרא "מוסקבה", והמשניים - "פריז", "רומא", "לונדון" ו"ברלין". הקומות מחוברות באמצעות מדרגות, מעליות וקבוצות של מדרגות נעות זוגיות. עיצוב האטרומים נעשה תוך התייחסות לסגנונות האדריכליים של בירות אירופה. כ-500 חנויות ממוקמות על 63,000 מ"ר של שטח מושכר באברופייסקי. מדיה וקבצים בנושא קניון אברופייסקי בוויקישיתוף אתר האינטרנט הרשמי של אברופייסקי אברופייסקי, ברשת החברתית פייסבוק אברופייסקי, ברשת החברתית אינסטגרם Рейтинг самых посещаемых ТРЦ, Retail.ru, ‏2012-10-08 (ברוסית)
Only If...

"Only If..." (באנגלית: "רק אם...") הוא שיר של הזמרת-יוצרת האירית אניה. הוא יצא לאור ב-10 בנובמבר 1997 כסינגל המוביל מתוך אלבום הלהיטים הראשון שלה, Paint the Sky with Stars ‏(1997). השיר התפרסם במספר מדינות, והווידאו קליפ הנלווה שלו זכה לשבחים על הכיוון היצירתי שלו. אניה קידמה את השיר באמצעות ראיונות וביצועים בתוכניות טלוויזיה כדוגמת: "המופע של רוזי אודונל", "לייט שואו עם דייוויד לטרמן" ו"רויאל וראייטי פרפורמנס". לארי פליק מבילבורד כתב, "[השיר] נלקח מאלבום הלהיטים החדש שלה, Paint the Sky with Stars. [גם כאן] אניה מספקת עוד סינגל נהדר". "Only If..." הוא שיר המאופיין בשלווה ומלודיה בלתי-נשכחת כמו כל שיר אחר שלה; הוא מעורר השראה ומטהר את נפש, אשר באופן מסורתי חרוטים בשילוב ייחודי של קולות רקע עם תופים וצלילי כינור. זה שילוב שגורם לכל השירים שלה להיראות עתיקים, כמעט, אם לא "מלאכיים". במגזין הבריטי מיוזיק ויק העניקו לשיר שלושה כוכבי זהב מתוך חמישה בסך הכול". תקליטור סינגל אמריקאי ובריטי, קלטת שמע אמריקאית "Only If..." –‏ 3:18 "Willows on the Water" –‏ 3:02 "Oíche Chiún (Silent Night)" – 3:45 קלטת שמע בריטית ותקליטור סינגל 7" אמריקאי "Only If..." –‏ 3:18 "Oíche Chiún (Silent Night)" – 3:45 מידע על היצירה "Only If..." באתר מיוזיק בריינז סרטון השיר "Only If..." באתר יוטיוב Offizielle Deutsche Charts - Offizielle Deutsche Charts, www.offiziellecharts.de Enya - Only If... (באנגלית), נבדק ב-2022-12-11 Only If, נבדק ב-2022-12-11 "Reviews & Previews: Singles" "Reviews: Singles" Only If... (UK CD single liner notes). Enya. WEA. 1997. WEA143CD, 3984 21009 2. Only If... (US CD single liner notes). Enya. Reprise Records. 1997. 9 17266-2. Only If... (US cassette single sleeve). Enya. Reprise Records. 1997. 9 17266-4.
כחול מצרי

כחול מצרי (CaCuSi4O10 או CaOCuO(SiO2)4) הוא פיגמנט שהיה בשימוש במצרים העתיקה במשך אלפי שנים. צבע זה נחשב לפיגמנט הסינתטי הראשון, והיה ידוע לרומאים בשם "כחול שמיים" (caeruleum). לאחר התקופה הרומית, הלך ופחת השימוש בכחול המצרי, עד שדרכי יצירתו נשכחו. בעידן המודרני הצליחו מדענים לנתח את ההרכב הכימי של הפיגמנט ולשחזר מחדש את דרכי יצירתו. המונח המצרי לצבע זה הוא ḫsbḏ-ỉrjt, שמשמעותו היא "לפיס לזולי (ḫsbḏ) מלאכותי". השימוש המתועד הראשון ב"כחול מצרי" כשם צבע באנגלית הוא משנת 1809. תכלת כחול פרוסי פיגמנטי צביעה תכלת וארגמן בעולם העתיק מדיה וקבצים בנושא כחול מצרי בוויקישיתוף "Egyptian blue". The pigment compendium: Optical microscopy of historical pigments. Oxford, UK: Elsevier Butterworth Heinemann. 2004. pp. 147–148. Maerz and Paul A Dictionary of Color New York:1930 McGraw-Hill Page 194; Color Sample of Sunset: Page 93 Plate 35 Color Sample L8
נחל מכמש

נַחַל מִכְמָשׁ (בערבית: ואדי סווינית) הוא יובלו העיקרי של נחל פרת. הנחל יורד מהעיר רמאללה, ונשפך לנחל פרת, סמוך לכפר אדומים. אורכו הכולל של הנחל כ-20 ק"מ. הנחל מפתח קניון משמעותי, במקום בו הוא חוצה את מדרגת הכפיפה העליונה של מדבר יהודה. לאורך הנחל מצויים כמה מעיינות. שמו של הנחל, מכמש, ניתן לו על שם היישוב המקראי מכמש, אשר על סמך הדמיון לשם הכפר הערבי הסמוך מוח'מאס, ניתן לשער ששכן בקרבת מקום. ערך מורחב – סנה ובוצץ בפתחת קניון נחל מכמש יש שני סלעים המזדקרים ובולטים במקום בו הופך הנחל לקניון צר ומצוקי. הם עונים באופן אופטימלי לתיאור המקראי של :"הַמַּעְבְּרוֹת","בּוֹצֵץ" ו"סֶנֶּה" כפי שכתוב בספר שמואל א': "וַיְהִי הַיּוֹם, וַיֹּאמֶר יוֹנָתָן בֶּן-שָׁאוּל אֶל-הַנַּעַר נֹשֵׂא כֵלָיו, לְכָה וְנַעְבְּרָה אֶל-מַצַּב פְּלִשְׁתִּים, אֲשֶׁר מֵעֵבֶר הַלָּז; וּלְאָבִיו, לֹא הִגִּיד. וְשָׁאוּל, יוֹשֵׁב בִּקְצֵה הַגִּבְעָה, תַּחַת הָרִמּוֹן, אֲשֶׁר בְּמִגְרוֹן; וְהָעָם אֲשֶׁר עִמּוֹ, כְּשֵׁשׁ מֵאוֹת אִישׁ. וַאֲחִיָּה בֶן-אֲחִטוּב אֲחִי אִיכָבוֹד בֶּן-פִּינְחָס בֶּן-עֵלִי כֹּהֵן ה', בְּשִׁלוֹ נֹשֵׂא אֵפוֹד; וְהָעָם לֹא יָדַע, כִּי הָלַךְ יוֹנָתָן. וּבֵין הַמַּעְבְּרוֹת, אֲשֶׁר בִּקֵּשׁ יוֹנָתָן לַעֲבֹר עַל-מַצַּב פְּלִשְׁתִּים שֵׁן-הַסֶּלַע מֵהָעֵבֶר מִזֶּה, וְשֵׁן-הַסֶּלַע מֵהָעֵבֶר מִזֶּה; וְשֵׁם הָאֶחָד בּוֹצֵץ, וְשֵׁם הָאֶחָד סֶנֶּה. הַשֵּׁן הָאֶחָד מָצוּק מִצָּפוֹן, מוּל מִכְמָשׂ; וְהָאֶחָד מִנֶּגֶב, מוּל גָּבַע". שני הסלעים מצויים בין מעלה מכמש לבין גבע בנימין כ-2.5 ק"מ בקו-אווירי ממגרון. בוצץ הוא הסלע הצפוני בנקודת ציון : 31.8571645032, 35.2871471882. פרשן התנ"ך רד"ק סבור כי פרוש השם הוא: מישור חלקלק. הסלע הצפוני שנמצא במפנה דרומי מואר רוב היום בניגוד לסנה, וככל הנראה שמו קשור לכך, בדומה למילה 'נוצץ'. כך בתוספתא (מקואות א ו), 'ההרים בוצצין' (לאחר ירידת גשמים). סנה הוא הסלע הדרומי בנקודת ציון:31.85233889301106, 35.27846941978098 . בהיותו במפנה צפוני תלול, הוא שוכן בצל לאורך רוב היום. פרשן התנ"ך רד"ק סבור כי פרוש השם הוא: מקום דרוך. השערה אחרת שמדובר בעץ שיטה. אולי מכאן גם שם הואדי בערבית :ואדי סווניט. הסבר על המקום ניתן על ידי החוקר קלוד קונדר. במצוק הדרומי של הנחל נמצאה מערת מפלט אשר שימשה נמלטים בתקופות שונות. המערה מכונה "מערת הגיא" או "מערת אל ג'י". בשנת 1997 מצא הפרופסור חנן אשל במערה שלושה מטבעות מתקופת מרד בר כוכבא, אלו מוכיחים את שימושה כמערת מפלט גם בתקופה זו. במעלה הערוץ, סמוך ליישוב פסגות, ממוקם מתקן טיהור שפכים (מט"ש) פלסטיני המרכז את שפכי אל-בירה והיישובים פסגות, כוכב יעקב ותל ציון. המתקן מזרים מי קולחין אל הנחל, אשר מגיעים לבסוף למעיין עין מבוע. תקלות הקורות מדי פעם במט"ש גורמות לו לפלוט אל הנחל כמות רבה של מי שופכין לא מטוהרים ובוצה, דבר הגורם לזיהום של קטעים בנחל. חנן אשל, "סקר ארכאולוגי במערת אל-ג’י בנחל מכמש (ואדי סויניט) ומועד הקמתה של איליה קפיטולינה", מחקרי יהודה ושומרון ח (תשנח), 1998, עמ' 81–96. מדיה וקבצים בנושא נחל מכמש בוויקישיתוף תמונות מנחל מכמש ספר שמואל א', פרק י"ד מקור: משה גרסיאל, קרב מכמש מקור: לפי גוגל ארת' Conder gives an excellent description of the place in Tent Work in Palestine, II, 112-14.W. שי סימון, אחריות לאורך הטבע בנחל מכמש, החברה להגנת הטבע.
אליפות ברזיל בכדורגל 2021

אליפות ברזיל בכדורגל 2021 הייתה הפעם ה-65 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-29 במאי 2021 והסתיימו ב-9 בדצמבר 2021. בתחרות השתתפו 20 קבוצות של ליגת העל הברזילאית. במקום הקבוצות שירדו בסיום עונת 2020 לליגה הבכירה עלו שאפקואנסה, אטלתיקו מיניירו, ז'ובנטודה וקויאבה. בחלק מהעונה היו בתוקף מגבלות להכנסת הקהל למשחקים בעקבות מגפת הקורונה. המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו. בסוף העונה ארבע קבוצות ירדו לליגת משנה. אתלטיקו מיניירו זכתה באליפות. זו הייתה הזכייה השנייה בתולדות המועדון. בסיום העונה לליגת משנה ירדו גרמיו, באהיה, רסיפה ושאפקואנסה. במקום הקבוצות שירדו לליגה הבכירה עלו בוטפוגו, גויאס, אוואי וקוריטיבה. האלק (אתלטיקו מיניירו) שכבש 19 שערים זכה בתואר מלך השערים. האלק, שחקנה של אתלטיקו מיניירו זכה בפרס "כדור הזהב" לכדורגלן העונה. האלק, שחקנה של אתלטיקו מיניירו זכה בפרס כדורגלן העונה של קונפדרציית הכדורגל הברזילאית. נתונים מאתר rsssf נתונים מאתר קונפדרציית הכדורגל הברזילאית
דרכים רעות (סרט)

דרכים רעות (באוקראינית: Погані дороги) הוא סרט דרמה אוקראיני משנת 2020 בבימויה של נטליה וורוז'ביט שגם כתבה את התסריט על פי סיפור קצר משנת 2017. הסרט מורכב מחמישה נובלות שאת כולן מאחד נושא הדרכים והוא מתרחש על רקע הסכסוך האוקראיני-רוסי. הסרט היה מועמד מטעם אוקראינה לפרס האוסקר, אך לא נכנס לרשימה הקצרה. הסרט הוקרן לראשונה ב-3 בספטמבר 2020, במסגרת פסטיבל הסרטים של ונציה וקיבל את פרס מועדון ורונה (Verona Film Club Award). הסרט הוקרן בבתי הקולנוע באוקראינה מ-20 במאי 2021. מנהל בית ספר מקומי נעצר, איהור אונישוק, נעצר במחסום אוקראיני, בעודו מבחין בתלמידת כיתה ח', לודקה מרצ'נקו, מבית ספרו במחפורת של הצבא האוקראיני והוא מנסה לקחת את הילדה חזרה למשפחתה. שלוש תלמידות תיכון מקומיות אשר קוטפות זרעים בתחנת אוטובוס בעיירה מקומית בחזית, מתווכחות על יחסים מיניים עם חיילי הצבא האוקראיני וההשלכות של יחסים אלו. אחת משלוש תלמידות בית הספר המקומיות מאוהבת באיש צבא אוקראיני, אבל סבתה הפרו-רוסית מנסה לרסן את מערכת היחסים ביניהם. עיתונאית אוקראינית נתפסה על ידי חייל צבא רוסיה שמנסה לאנוס אותה, אך במקום להתנגד היא מתוודה על אהבתה בפניו, מה שמבלבל אותו לחלוטין. צעירה אוקראינית צעירה מתנגשת בטעות בעוף ליד הכפר עם המכונית שלה ורוצה להחזיר את עלות העוף לבעליה, שמנצל את המצב ומנסה לקחת הכל מהצעירה. אחות צבאית אוקראינית המאוהבת בחייל האוקראיני ויקטור, שלאחר רציחתו של ויקטור ועריפת ראשו על ידי כוחות רוסיים, נוסעת במכונית עם חייל אחר ולוקחת את גופתו חסרת הראש של ויקטור לאשתו. הסרט הופק בידי חברת Kristi Films, בתמיכתו הפיננסית של קרן התרבות האוקראיני. הצילומים נערכו בקייב ובמחוז קייב. בדונבאס צולמה סצנה אחת בלבד. "דרכים רעות", במסד הנתונים הקולנועיים IMDb (באנגלית) "דרכים רעות", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע ובנושא אוקראינה. אתם מוזמנים לתרום לוויקיפדיה ולהרחיב אותו.